**Fire de nisip**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O nouă zi, o altă provocare.

Lăsăm în urmă timpul ce s-a scurs.

Găsindu-ne motive-n apărare,

Nu preţuim secunda ce s-a dus.

Trăim pe repede-nainte

Şi nu vedem ce clipe am ratat.

Alegem variante tot mai simple,

Iar uneori uităm ce-am căutat.

E viaţa tăvălug de mici scenete,

Un iureş de trăiri şi de nevoi.

Păstrăm în mintea noastră doar momente

Create de destin şi nu de noi.

Ne facem planuri multe într-o viaţă,

Trăind doar cinci secunde din minut.

Nu ne gândim că n-o să facem faţă

Şi la final, o luăm de la-nceput.